cyanic-selkie/wikianc huggingface dataset:
Laihia (Lappeenranta)
Laihian asutus koostuu lähes täysin pientaloista. Kaupunginosassa on kioski, ravintola, nuorisotalo, pallokenttä ja uimaranta. Alueelta ovat kotoisin urheiluseurat Pontuksen Veikot ja Pontuksen Nouseva Voima. Kaupunginosaa halkovat Karjalan rata ja Muukontie eli yhdystie 4071. Alueella on vanha rautatieliikennepaikka Kiiskinmäen seisake.
Švaa
Väli- eli loisvokaali suomen murteissa
Suomenkielisessä tutkimuksessa švaa (myös svaa; sanskritiksi svarabhakti) ei yleensä tarkoita samaa äännettä kuin englannin mukaisessa käytössä, vaan sillä viitataan ”ylimääräiseen” väli- tai loisvokaaliin, joka esimerkiksi laajalti suomen murteissa (kuten savolaismurteissa ja eteläpohjalaisissa murteissa) ilmestyy kahden eri konsonantin väliin: kolme → kolome, kylmä → kylymä, paljon → palijo, vanha → vanaha. Useimmissa murteissa švaa on sama kuin edeltävä vokaali, mutta joissakin se voi tietyissä tapauksessa olla artikulatorisesti noiden välissä.
Švaa-kirjain ja sen muunnelmat
Švaa-kirjain (ə) näyttää ylösalaisin kiepautetulta pienaakkoselta e, ja sitä käytetään kansainvälisessä foneettisessa kirjaimistossa (IPA:ssa) välisen keskivokaalin tai neutraalivokaalin merkkinä. Lisäksi latinalainen švaa-kirjain kuuluu azerin kielen oikeinkirjoitukseen, jossa se foneettisesta kirjaimistosta poiketen edustaa laveaa lähes väljää etuvokaalia  eli vastaa ääntämyksellisesti suomen ä-kirjainta. Suuraakkonen Ə on ulkomuodoltaan kuin isonnettu pienaakkonen. Švaa-kirjaimesta on olemassa myös kyrillinen muunnelma, joka on kuitenkin samannäköinen kuin latinalainen švaa.
Samankaltaisia merkkejä
Unicode-merkistöön sisältyy švaan lisäksi myös niin sanottu ylösalainen e (ǝ), joka pienaakkosena näyttää samalta kuin švaa, mutta sen suuraakkosellinen vastine näyttää E-kirjaimen peilikuvalta (Ǝ). Tämä ylösalainen tai käänteinen e-kirjain esiintyy eräiden afrikkalaisten kielten oikeinkirjoituksessa. Unicodessa on erikseen käänteinen e pienaakkosenakin, mutta sitä ei tavallisesti käytetä vastaavan suuraakkosen parina; sen sijaan kansainvälisessä foneettisessa kirjaimistossa sillä merkitään laveaa puolisuppeaa keskivokaalia .
Carol Dweck
Carol S. Dweck (s. ) on yhdysvaltalainen Stanfordin yliopiston psykologian professori, joka tunnetaan muun muassa asennoitumisen ja itseään koskevien ajattelumallien (mindset) vaikutuksia oppimiseen selvittäneistä tieteellisistä tutkimuksistaan sekä aihepiiristä kirjoittamiensa tietokirjojen perusteella.
Hän suoritti alemman korkeakoulututkinnon Columbian yliopistossa vuonna 1967. Hän jatkoi opintojaan Yalen yliopistossa, sai vuosille 1969–1972 rahoituksen kansalliselta tiedesäätiöltä (NSF) ja väitteli vuonna 1972 psykologian tohtoriksi. Vuosina 1972-1989 hän oli ensin Illinoisin yliopiston psykologian apulaisprofessori, sitten varsinainen professori ja vuosina 1989-2004 Columbian yliopiston professori. Vuodesta 2004 hän on toiminut Standfordin yliopiston psykologian professorina.
Vääkiö
Vääkiö voi tarkoittaa seuraavia maantieteellisiä kohteita:
Sarlin
Sarlin voi viitata seuraaviin:
Sukunimi
Sarlin on myös usean henkilön sukunimi.
Kanavansuu
Kanavansuu on kaupunginosa Lappeenrannan itäosissa, noin kahdeksan kilometrin päästä keskustasta. Kaupunginosa sijaitsee aivan Saimaan kanavan vieressä. Asukkaita Kanavansuulla on noin 1500.
Alue kuului Lauritsalan kauppalaan sen toimintavuosina 1932–1967.
Kaupunginosassa oli alakoulu ja päiväkoti. Yrityksiä on kaksi: EL Tuote ja eläinlääkäri. Lisäksi alueella on vanha telakka-alue ja lopetettu kioski.
Alueen asioita hoitaa Mälkiä-Kanavansuun asukasyhdistys ry.
Lauritsalan vedenkorkeuden mittausasema
Kanavansuussa sijaitsee Pien-Saimaan vedenkorkeuden mittausasema, joka on Suomen vanhin järven pinnankorkeutta ja jäänpaksuutta seuraava mittausasema. Asema on toiminut vuodesta 1847 alkaen. Vuoteen 1933 saakka vedenkorkeus mitattiin parruun kiinnitetystä asteikosta, joka luettiin päivittäin. Vuonna 1933 rantakallion kupeeseen valmistui vedenkorkeusasema ja siirryttiin vedenkorkeuden seurannassa mareografin käyttöön. Nykyisin tieto kerätään paineanturien avulla ja mitattu tieto on reaaliajassa. Rantakalliossa näkyy Saimaan suurtulvan vedenkorkeus vuodelta 1899, jota kutsutaan niin sanotuksi valarikon viivaksi. Jään paksuutta on mitattu asemalla vuodesta 1917 saakka. Mittaukset toteutetaan kolme kertaa kuukaudessa. Lauritsalassa Saimaa jäätyy keskimäärin 27.11. Yli satavuotisen mittaussarjan historia kertoo, että jää on vuosikymmenien kuluessa ohentunut ja jääpeiteaika lyhentynyt.
Rautalahti
Rautalahti on kylä Karjalan tasavallan Pitkärannan piirin Harlun kunnassa. Se sijaitsee Laatokan pohjoisrannalla kahdeksan kilometriä maanteitse Harlun taajamasta lounaaseen. Kylässä on 388 asukasta (vuonna 2012).
Rautalahden kautta kulkee Aunuksen ja Sortavalan välinen A130-maantie. Kylässä toimii saha ja kalanviljelylaitos. Turkistarhat ovat lopettaneet toimintansa.
Palveluihin kuuluu koulu, kerhotalo, lääkintäasema, yleinen sauna, kauppa, ruokala ja huoltoasema. Kylässä on ortodoksinen ja helluntailaiskirkko. Lähistöllä sijaitsee lomakylä sekä kalastus- ja metsästysmaja.
Richard Neville
'''Richard Neville, 16. Warwickin jaarli KG (22. marraskuuta 1428 – 14. huhtikuuta 1471), joka tunnetaan nimellä Warwick Kuninkaantekijä''', oli englantilainen aatelismies ja armeijan komentaja. Viidennen Salisburyn jaarlin poika Warwick oli aikansa vaurain ja vaikutusvaltaisin englantilainen aatelismies, jolla oli poliittisia yhteyksiä, yli maan rajojen. Yhtenä Ruusujen sodan johtajista alun perin York-suvun puolella, mutta myöhemmin siirtyi lancasterilaisten puolella, hän oli keskeinen kahden kuninkaan valtaannousussa, mikä johti lisänimeen ”Kuninkaantekijä”.
Avioliiton kautta ja perintönä saadun vaurauden ansiosta Warwick nousi 1450-luvulla Englannin politiikan keskiöön, sillä hänellä oli varaa ylläpitää kohtalaista sotajoukkoa. Alun perin hän oli kuningas Henrik VI:n kannattaja. Aluekiista Somersetin herttuan kanssa johti hänet tekemään yhteistyötä Yorkin herttua Rikhard Plantagenetin kanssa, joka oli kuninkaan vastustaja. Poliittinen konflikti myöhemmin muuttui täysimittaiseksi kapinaksi, jonka taisteluissa York sai surmansa, kuten myös Warwickin isä, Salisburyn jaarli. Yorkin poika menestyi myöhemmin Warwickin avulla, ja hänestä kruunattiin kuningas Edvard IV. Edvard hallitsi aluksi Warwickin tuella, mutta myöhemmin he riitautuivat ulkopolitiikan takia ja koska kuninkaan valinta vaimoksi, Elisabet Woodville, ei miellyttänyt Warwickia. Kun juoni, jolla olisi kruunattu Edvardin veli, Clarencen herttua George, epäonnistui, Warwick sen sijaan palautti Henrik VI:n valtaistuimelle. Voitto oli kuitenkin lyhytikäinen: 14. huhtikuuta 1471 Warwick hävisi Edvardille Barnetin taistelussa ja sai surmansa. Samassa taistelussa kuoli Richard Nevillen veli John Neville.
Warwickilla ei ollut yhtään poikaa. Vanhempi hänen kahdesta tyttärestään, Isabel, oli naimisissa Clarencen herttua Georgen, eli Edvardin veljen kanssa. Hänen nuoremmalla tyttärellään Annella oli lyhytikäinen avioliitto kuningas Henrik VI:n pojan Edvard Westminsterin kanssa, joka kuoli taistelussa 17-vuotiaana. Sitten Anne meni naimisiin kuningas Edvardin nuoremman veljen Gloucesterin herttua Richardin kanssa, joka myöhemmin tuli kuningas Rikhard III.
Warwickin historiallinen merkitys on herättänyt paljon kiistaa. Historioitsijat ovat vuorotellen nähneet hänet itsekeskeisenä kiivailijana, vuoroin kiittämättömän kuninkaan oikkujen uhrina. Se on yleisesti sovittu, kuitenkin, että omana aikanaan hän nautti suurta suosiota kaikissa yhteiskunnan kerroksissa, ja että hän oli taitava houkuttelemaan kansan tunteista poliittista tukea.
Oinonen
Oinonen on suomalainen sukunimi, joka on muun muassa seuraavilla henkilöillä:
Voces Intimae
Voces Intimae on suomalainen jousikvartetti. Se on perustamisensa jälkeen vuodesta 1970 pitänyt konsertteja eri puolella Suomea ja mm. Unkarissa. Yhtye sai nimensä Jean Sibeliuksen jousikvartetosta Voces intimae op. 56.
Vuonna 1972 Voces Intimae saavutti kolmannen sijan Liègen kansainvälisessä kvartettikilpailussa, ja maaliskuussa 1974 se voitti Suomen osakilpailun ja edusti Suomea Euroopan Yleisradioliiton EBU:n kvartettikilpailussa Tukholmassa marraskuussa 1974.
Kvartetin ensiviulisti Jorma Rahkonen on Radion sinfoniaorkesterin ja Helsingin kamariorkesterin ensimmäinen konserttimestari. Ari Angervo on Suomen Kansallisoopperan ensimmäinen konserttimestari, Helsingin Kamariorkesterin jäsen, viulupedagogi ja kapellimestari. Mauri Pietikäinen soittaa Helsingin kaupunginorkesterissa, toimii opettajana ja on esiintynyt myös solistina. Veikko Höylä on Suomen Kansallisoopperan ensimmäinen soolosellisti, joka esiintyy usein solistina ja toimii opettajana.
Panepistímion metroasema
Panepistímion metroasema (, ”Yliopiston asema”) tai vain Panepistímio (, ”Yliopisto”) voi viitata seuraaviin:
Pietari Toikka
Pietari Toikka (18. tammikuuta 1862 Hietamäki, Kaukaisi – 2. kesäkuuta 1930 Helsinki) oli Inkerin itsenäisyystaistelun merkittävin vaikuttaja, opettaja ja kirjailija. Hän toimi Kolppanan seminaarin ja Pietarin kirkkokoulun johtajana, sekä Helsingin normaalilyseon yliopettajana. Lisäksi hän toimi Inkerin Väliaikaisen Hoitokunnan puheenjohtajana koko sen toiminnan ajan.
Toikka suoritti vuonna 1885 filosofian kandidaatin tutkinnon Helsingin yliopistossa. Kolppanan opettajaseminaarin johtajana hän toimi vuosina 1885–98. Hän kasvatti 14 vuosiluokkaa inkeriläisiä opettajia snellmanilaisten aatteiden kannattajiksi. Suomeen Toikka muutti perheineen vuonna 1907. Hän toimi Helsingin suomalaisen normaalilyseon venäjänkielen yliopettajana vuosina 1903–1918, Inkerin väliaikaisen hoitokunnan puheenjohtajana vuosina 1919–1920, Suomalaisen evakuoimiskomitean johtajana ja Suomen asiainhoitajana Pietarissa vuosina 1921–1928, sekä Suomen ja Venäjän välisten arkistojen vaihtamista valvovan komitean johtajana Pietarissa vuosina 1921–1928.
Hänelle myönnettiin hovineuvoksen arvonimi vuonna 1906. Toikka teki Inkerin kansanperinteestä väitöskirjaa, mutta se ei ehtinyt valmistunut ennen hänen kuolemaansa.
Demarest
Demarest voi tarkoittaa ainakin seuraavia:
Geronimo (täsmennyssivu)
Geronimo voi tarkoittaa ainakin seuraavia:
Lipon rautatieasema
Lipon rautatieasema oli rautatieliikennepaikka Suomussalmen kunnassa Suomen rataverkkoon kuuluneella rataosuudella Kontiomäki–Taivalkoski. Liikennepaikka otettiin käyttöön 1. joulukuuta 1959, kun Taivalkosken radasta valmistui Vääkiön ja Taivalniskan välinen osuus. Henkilöliikenne lakkautettiin 23. toukokuuta 1982 ja tavaraliikenne 1. helmikuuta 1999. Liikennepaikka lakkautettiin lopullisesti 9. tammikuuta 2005. Käytännössä liikennepaikka on ollut lakkautettuna jo 4. elokuuta 2004 alkaen, kun Pesiökylän ja Taivalkosken välinen rataosuus lakkautettiin liikennöintikelvottomana.
Nykyisin liikennepaikalla on jäljellä yksi sivuraide, jota aiemmin käytettiin junien kohtaamisiin sekä tavaran kuormaukseen. Liikennepaikan asemarakennus on hävitetty, ja siitä on jäljellä vain osia kivijalasta.
Kööpenhamina
Kööpenhamina on Tanskan pääkaupunki ja suurin kaupunki, joka sijaitsee Själlannin saarella, Juutinrauman salmen länsipuolella. Kaupungissa on noin 800 000 asukasta, metropolialueella noin kaksi miljoonaa.
Kööpenhamina on ollut Tanskan pääkaupunki vuodesta 1416. Kööpenhaminassa sijaitsevat kansankäräjät sekä korkein oikeus, korkein syyttäjäviranomainen, korkein poliisijohto sekä asevoimien ylin sotilasjohto. Nimeä Kööpenhamina on käytetty historian saatossa tarkoittamaan eri laajuutta eri yhteyksissä.
Kööpenhamina on sijoittunut hyvin kaupunkien viihtyisyyttä vertailevissa tutkimuksissa. Kaupungissa on hyvä pyöräilyinfrastruktuuri, ja se panostaa hiilipäästöjen vähentämiseen. Monet Tanskan merkittävistä kulttuurilaitoksista ja urheiluseuroista toimivat Kööpenhaminassa.
Nimen alkuperä
Kööpenhaminan nimi tarkoittaa kauppiaiden satamaa. Varhaisin viittaus Kööpenhaminan nimeen on Hafn vuodelta 1186. Tämä nimi on pohjana latinalaiselle Hafnia-muodolle, jota käytettiin yleisesti keskiajalla. Nimi Havn tarkoittaa tanskaksi satamaa ja on todennnäköisesti kaupungin alkuperäinen nimi.
Saxo käytti kaupungista latinaksi nimeä mercatorum portus. Saxo on käyttänyt tanskasta käännettyä nimimuotoa, joka vastaa vuoden 1231 muotoa Kiopmanhafn ja 1253 muotoa Købmannæhafn. Jälkimmäinen muoto osoittaa varmuudella, että nimen ensimmäinen osa on substantiivi kauppias taivutettuna genetiivin monikkomuotoon kauppiaat.
Maantiede ja ilmasto
Pääosa Kööpenhaminasta sijaitsee Sjællandilla, pieni osa Amagerin saarella. Kaupunki on enimmäkseen varsin tasaista, mutta sen luoteisosassa on Søborgin ja Høje Gladsaxen 50 metriä korkeat mäet.
Kööpenhaminan lämpimimmät kuukaudet ovat heinä- ja elokuu, jolloin päivän keskimääräinen ylin lämpötila on noin 20 astetta. Kylmimpien kuukausien, tammi- ja helmikuun, keskimääräinen alin lämpötila on −2 astetta. Talvien kylmyys ja lumisuus vaihtelee vuosittain. Talven 2007–2008 keskilämpötilat olivat samankaltaisia kuin tavallisesti Etelä-Euroopassa, kun taas 2009–2010 satoi lunta sen verran kuin Suomessa keskimääräisenä talvena. Kesät ovat 1990- ja 2000-luvuilla tulleet huomattavasti lämpimämmiksi ja vähäsateisemmiksi. Sadetta esiintyy ympäri vuoden: eniten heinäkuussa (57 mm), vähiten helmikuussa (24 mm) Keskimäärin sadepäiviä on 11–17 joka kuukaudessa, mikä merkitsee, että keskimäärin joka toinen tai kolmas päivä sataa.
Historia
Kööpenhaminan sijainti Juutinrauman vieressä on vaikuttanut merkittävästi kaupungin asemaan Tanskan taloudellisena ja strategisena keskuksena. Kööpenhamina oli 1100-luvun puoliväliin saakka vähäinen kalastajakylä, kunnes piispa Absalon rakensi linnan sinne vuonna 1167 paikalle, jossa nykyisin on Christansborg. Absalon rakensi linnoituksen puolustaakseen aluetta merirosvoilta ja siitä lähtien se on toiminut maan vallan keskuksena. Vuonna 1186 paikkaa kutsuttiin nimellä Hafn.
Linnoittaminen nosti kylän asukaslukua myös linnoituksen ulkopuolella. Edullisella paikalla sijaitseva satama edisti Kööpenhaminan nousua ja siitä tuli tärkeä kauppakeskus (kaupungin nimi tarkoittaa kauppasatamaa). Hansaliitto hyökkäsi sen kimppuun useasti havaittuaan sen potentiaaliseksi kilpailijakseen. Kaupungin perustamisasiakirja on vuodelta 1254 ja sen on allekirjoittanut arkkipiispa Jakob Erlandsen. Kööpenhaminasta tuli Tanskan pääkaupunki vuonna 1416.
Slotsholmenin linnat toimivat 1400-luvulta lähtien kuninkaallisena asuntona ja myöhemmin kansankäräjien ja hallituksen kotipaikkana. Vielä nykyäänkin kuninkaallinen palatsi sijaitsee Kööpenhaminassa. Kansainvälisesti kuuluisa rokokoo-kompleksi Amalienborg Frederiksstadenissa on ollut kuninkaallisen perheen koti vuodesta 1794 lähtien.
Taisteluja ja piirityksiä
Vuosina 1658–1659 Kööpenhamina kesti Ruotsin kuninkaan Kaarle X Kustaan organisoiman piirityksen. Ruotsi pyrki sulkemaan kaupungin piiritykseensä pitkäksi ajaksi. Piirittäjien keskuksena oli luoteisosan Carlstad, ja saartajina oli 10 000 sotilasta. Piirityskeskus oli väkimäärältään jopa suurempi kuin itse kohde. Valtausyritys helmikuussa 1659 kuitenkin epäonnistui, kun osa ruotsalaisista putosi mereen yrittäessään etenemistä jäätä pitkin ja osa harhautui suunnitellulta reitiltä.
Vuonna 1801 brittilaivasto taisteli tanskalaisia vastaan suuren Kööpenhaminan taistelun kaupungin edustalla. Kaupunki kärsi suuria vaurioita vuonna 1807 brittien pommitettua sitä estääkseen Tanskan laivastoa antautumasta Napoleonille.
Kristian IV:n aikana Kööpenhamina muutettiin keskiaikaisesta kaupungista renessanssikaupungiksi. Tuolloin rakentui muun muassa Christanshavnin kaupungiosa täyttömaalle. Vaikka linnoitus toimi suunnitellusti ruotsalaisten piirityksen aikana 1658–1660, osoittautui se kuitenkin vanhentuneeksi Englannin pommittaessa kaupunkia vuonna 1807. Tämän jälkeen linnoituksesta purettiin portit ja vallit, joiden merkkejä on esillä esimerkiksi katujen sekä viheralueiden nimissä.
Kööpenhaminan tiheä asutus johti tulipalo- ja epidemia-alttiutena. Kaksi suurta tulipaloa tuhosi kaupunkia 1700-luvulla. Viimeinen palo 1795 johti kaupungin nykyiseen katusuunnitelmaan, jossa on pääosin suoria katuja tyypillisiä katkaistuja katukulmia, joiden tarkoituksena oli tehdä tilaa paloportaille. Vuoden 1853 koleraepidemia paransi saniteettioloja, kun vallin ulkopuolelle rakennettiin uusia työläisasuntoja, rakennettiin kaupungin ensimmäinen vesilaitos sekä toteutettiin laaja viemäröinti.
Kööpenhaminan rakentuminen
Pääsy merelle oli ratkaisevan tärkeä kaupungin taloudellisen kehityksen kannalta. Kaupungin alue- ja väestökehitystä määritteli kuitenkin ennen muuta sotilaalliset lähtökohdat, kunnes sääntelyä poistettiin asteittain vuodesta 1852 lähtien. Tuolloin tuli mahdolliseksi rakentaa suuremmassa mittakaavassa linnoitusten viereen, kun aikaisemmin rakentamista oli säännelty tiukasti.
1800-luvun puolivälistä lähtien Kööpenhaminan teollisuus kasvoi ja kaupunkia ympäröivät kylät Brønshøj, Husum, Bispebjerg, Vanløse ja Sundbyerne muotoutuivat enemmän esikaupunkimallisiks ja myöhemmin liitettiin kuntaan. Kortteleita laajenettin yrityksille ja siirtolaistyöntekijöille. Tärkeä menestyksen ehto oli parantunut infrastruktuuri. Maan ensimmäinen raideyhteys avattiin Kööpenhamina–Roskilde-osuudelle vuonna 1847. Toinen tärkeä käänne oli sataman laajennus vuonna, josta telakka B&W hyötyi ostaessa Refshaleøenin vuonna 1872. Satamalla oli erityisesti vapaasataman rakentamisen jälkeen 1890-luvulla suuri merkitys tuonti- ja vientisatamana. Nykypäivänä alueella on mm. A. P. Møller-Mærsk-varustamon pääkonttori.
Kööpenhaminan musiikkielämä juontaa juurensa aina keskiajalle, jolloin perustettiin kuninkaallinen kappeli ja teatterielämä. Kuninkaallinen teatteri avattiin Kongens Nytorvilla vuonna 1748 ja sain nykyisen mutoona vuonna 1874. 1900-luvun alussa kaupunkiin syntyi runsaasti yksityisiä teattereita kuten Folketeateret ja Det Ny Teater. Samaan aikaan kaupunkiin tuli musiikillisia vaikutteita ulkomailta ja 1930-luvulta lähtien kaupungin Jazz-kulttuuri houkutteli suuria ja kansainvälisiä nimiä.
Tanskan ensimmäinen taidemuseo Thorvaldsens Museum avattiin 1848 ja 1800-luvun lopulla avattiin Ny Carlsberg Glyptotek Carl Jacobsenin yksityiskokoelman pohjalta. 1800-luvulla perustettiin myös Tanskan kansallismuseo. Yksi maailman vanhimmista huvipuistoista, Tivoli, avattiin 1848. Toisen maailmansodan aikana Kööpenhamina oli saksalaisten miehittämänä viiden vuoden ajan, 9. huhtikuuta 1940 – 4. toukokuuta 1945. Kaupunki on kasvanut sodan jälkeen voimakkaasti. Vuonna 1911 asukkaita oli 460 000 ja vuonna 1994 pääkaupunkialueella 1,7 miljoonaa.
Toisen maailmansodan jälkeen
Kööpenhamina oli selvästi teollisuuskaupunki 1960-luvulle saakka. B&W:n lisäksi merkittäviä yrityksiä ovat olleet myös panimot Tuborg ja Carlsberg sekä konetehdas Titan. Kööpenhaminan merkittävä teollisuuden osuus ja suuri työläisväestö on heijastunut myös kaupungin poliittiseen maisemaan. Vuodesta 1938 lähtien Kööpenhaminan pormestarin virka on ollut sosiaalidemokraattien hallussa ja kaupunginhallitus on ollut pääosin punainen.
Vuonna 1970 Kööpenhamina teollisuudessa työskenteli peräti 96 000 ihmistä ja kaupungissa oli työvoimapula 1960-luvulla. Tämä on johtanut suureen määrään ulkomaalaisia työntekijöitä, joita tuli kaupunkiin mm. Jugoslaviasta, Turkista ja Pakistanista. Vierastyöläiset tekivät osaltaan monimuotoisemman sekä kulttuurisesti että uskonnollisesti.
1970-luvulla kaupungin 20 vuoden kasvu kääntyi kuitenkin pysähtyneisyydeksi ja monet yritykset lopettivat toimintansa tai muuttivat pois kaupungista. Samoin monet kaupunkilaiset muuttivat ympäryskuntiin, jossa oli tilaa, valoa ja ilmaa sekä mahdollisuus asua omakotitalossa. Monet Kööpenhaminan asunnoista olivat pieniä ja huonokuntoisia. Vuosia leimasivat laajat peruskorjaukset, jotka johtivat erityisesti Nørrebrossa väkivaltaisiin levottomuuksiin. Kohtuuhintaisten asuntojen puute johti mm. vuonna 1971 Christiania nousuun juuri vapautuneessa sotilaslaitoksessa. Lain rajamailla syntyneestä turvasatamasta on sittemmin tullut vakiintunut osa kaupunkia ja on nykyisin Kööpenhaminan neljänneksi suurin turistikohde, jossa on runsaasti itse rakennettuja taloja, yhteisöllisiä työpajoja, pienyrityksiä ja eloisa kulttuuriympäristö.
Kunnallisen asuntokannan parantaminen ja kasvattaminen käynnistettiin 1970-luvulla, mikä johti uusien yleishyödyllisten asuntojen rakentamiseen sekä vanhojen talojen peruskorjaukseen. Monet entisistä teollisuus- ja huoltorakennuksista sekä sotilaallisista tiloista ovat vähitellen saaneet uutta käyttöä koteina, toimistoina sekä kulttuuri- ja koulutuslaitoksina. Esimerkiksi Østre Gasverk muutettiin teatteriksi vuonna 1979 ja Valbyssa sijaitseva sokeritehdas muutettiin lukioksi. Viimeaikaisia muunnoksia ovat olleet mm. vanhojen Dansk Sojakagefabrikin siemensiilojen muuttaminen asunnoiksi Islands Bryggessä.
Kehitys 1990-luvulta eteenpäin
Kööpenhaminan talouden ja väestön laskun kääntämiseksi päätettiin 1990-luvun alussa käynnistää useita suuria infrastruktuurihankkeita. Suurimmat aloitteet olivat Juutinrauman yhteyden sekä Kööpenhaminan metron rakentaminen. Toimenpiteitä seurasi massiivinen kaupunkikehitys, josta esimerkkinä on Ørestadin asuinalue Amager Vestissä. Juutinrauman sillan tuloksena Kööpenhaminasta on tullut suuremman, kahteen valtioon levittäytyvän metropolialueen keskus.
Kööpenhaminalla on ollut ratkaiseva asema suurimpana koulutuskaupunkina maan siirtymiseen teollisesta yhteiskunnasta tietoyhteiskunnaksi. Kööpenhaminassa on runsaasti nuorta ja korkeasti koulutettua väestöä. 30–34-vuotiaiden keskuudessa pitkän korkeakoulututkinnon suorittaneiden osuus on lähes kaksinkertainen valtakunnalliseena keskiarvoon. Merkittävä rooli kaupunkikehityksen kuvaan on ollut mm. Kööpenhaminan yliopiston Panum-instituutilla ja sen Mærsk-tornilla, Rigshospitaletilla, kuninkaallisella kirjastolla sekä DR Byenillä.
Kööpenhaminaan on syntynyt patoamalla uusia alueita, kuten Kalvebod Fælled, Amager Fælled sekä täyttömaat Nordhavnstippen ja Sydhavnstippen. 2000-luvulla kaupunki onnistui kääntämään trendin talouden elpymiseksi, mutta samalla kaupungin omistusasuntojen neliöhinnat ovat nousseet 70 % vuosien 2012–2018 aikana. Nykyisen kaupunkikehityksen haaste on mm. opiskelijoiden mahdollisuus löytää asuntoa. Kaupunkikehityksen tavoitteena on, että 25 % uusista asunnoista on julkisia ja että uusia nuorisoasuntoja rakennetaan 12 000 kappaletta. Vuoden 2022 tammikuussa alettiin rakentaa Lynetteholmenin tekosaarta laajentamaan Kööpenhaminaa merelle päin. Seuraavien 30 vuoden aikana kaupungin edustalle on määrä tehdä 280 hehtaarin kokoinen saari, jonne voi asuttaa 35 000 ihmistä. Kauaskantoisen suunnitelman mukaan vuonna 2070 myös Kööpenhaminan metro saattaisi kulkea saarelle. Projektin kokonaiskustannusarvio on 2,7 miljardia euroa. Parin ensimmäisen talven aikana merenpohjasta kaivetaan ylös pari miljoonaa kuutiometriä mutaa, jotta pohja tasoittuu ja saastunut muta saadaan pois. Sen jälkeen alkaa maantäyttö hiekalla ja kivillä.
Kaupunkikuva ja nähtävyydet
right|thumb|Satama-aluetta Kööpenhaminan edustalla noin vuonna 1900. right|thumb|Christianshavnin kanaali. right|thumb|[[Kööpenhaminan Tivoli on toiminut vuodesta 1843.]] right|thumb|Kööpenhaminan satama on suosittu turistikohde.
Puistot
Kööpenhaminan kaupunki on panostanut viheralueisiin. Vuonna 2018 tehdyn selvityksen mukaan 98,2 prosentilla asukkaista oli viheralue lähempänä kuin kilometrin päässä kotoaan.
Rosenborgin linnan puutarha kaupungin keskustassa on perustettu 1600-luvulla. Nykyisin se on suosittu eväsretkikohde, jonka kukkien keskellä käy yli kolme miljoona ihmistä vuodessa. Kasvitieteellinen puutarha sijaitsee Nørreportin aseman lähellä. Frederiksbergin linnan puistossa on suihkulähteitä ja muita vesiaiheita. Myös hautausmailla käydään kävelyillä.
Kunnallinen päätöksenteko
Kaupungin korkein päätöksentekoelin on kaupunginvaltuusto, jonka 55 jäsentä valitaan neljän vuoden välein kunnallisvaaleissa. Ylipormestari toimii valtuuston puheenjohtajana. Seitsemän varapormestarien johtamaa lautakuntaa tekee päätöksiä omilla vastuualueillaan. Yli- ja varapormestarit ovat virkansa puolesta talouslautakunnan jäseniä. Muissa lautakunnissa on 11 jäsentä, talouslautakunnassa 13. Lautakuntien alueet ovat Talous, Kulttuuri ja vapaa-aika, Lapset ja nuoret, Terveys ja hoiva, Sosiaalipalvelut, Tekniikka ja ympäristö sekä Työllisyys ja integraatio.
Tilastoalueet ja kaupunginosat
Kööpenhamina jaetaan kymmeneen tilastoalueeseen: Kukin alue jaetaan edelleen 4-10 kaupunginosaan, joita ovat mm.
Talous
Kööpenhaminan seutu tuottaa noin 40% Tanskan bruttokansantuotteesta. Monilla pankki- ja rahoitusalan yrityksillä on pääkonttorinsa Kööpenhaminassa, esimerkiksi Danske Bank. Huolinta- ja kuljetusala, kuten suuri kuljetusalan yhtiö Maersk on myös merkittövöä työllistäjä ja veronmaksaja. Se oli 25 vuoden ajan maailman suurin kontteja kuljettava yritys. Kööpenhaminan pörssi on perustettu vuonna 1808, nykyisin sen omistaa Nasdaq.
Liikenne
Kööpenhaminan lentoasema sijaitsee Kastrupissa, yhdeksän kilometriä kaupungin keskustasta. Se on Skandinavian vilkkain ja sieltä on lentoja yli sataan kohteeseen. Kaupungista on säännöllistä matkustajalaivaliikennettä Norjaan ja Puolaan. Saksan puolelle, esimerkiksi Hampuriin, on yhteys laiva-juna-yhdistelmällä. Kaikki pitkän matkan junat kulkevat päärautatieaseman kautta.
Vuokrattavat sähköpotkulaudat ilmestyivät kaupungin kaduille vuonna 2018 ja kiellettiin 2020. Vuodesta 2021 niitä on saanut jälleen vuokrata muualla mutta ei kaupungin ydinkeskustassa.
Väestö
Kööpenhamina on Tanskan suurin kaupunki, ja toiseksi suurin Pohjoismaissa Tukholman jälkeen.
Kööpenhaminan kuntarajat ylittävällä taajama-alueella (Hovedstadsområdet) asuu yhteensä 1,3 miljoonaa ihmistä, ja Kööpenhaminassa siitä asuu noin 800 000 henkeä. Kööpenhaminan kunta on osa Pääkaupunkialueen hallintoaluetta. Kokonaan Kööpenhaminan rajojen sisäpuolella sijaitsee pinta-alaltaan pieni Frederiksbergin kunta. Kööpenhaminan metropolialueen asukasluku on noin 2 miljoonaa vuonna 2021.
Maahanmuuttajat
Maahanmuuttajia kaupungissa on 157 780, joka on 25,3% väestöstä. Suurin ryhmä ovat pakistanilaiset.
Uskonto
Kööpenhaminalaisista 56,4 % kuuluu Tanskan kansankirkkoon. Islamia harjoittaa noin 10 % kaupungin väestöstä, mikä tekee siitä Kööpenhaminan toiseksi suurimman uskonnon. Suuren islamilaisen väestön takia Kööpenhaminaan on rakennettu useita moskeijoita, joista suurin on Kööpenhaminan suurmoskeija.
Tanskassa on noin 7 000 juutalaista, joista suurin osa asuu Kööpenhaminassa. Ensimmäinen Kööpenhaminan synagooga rakennettiin vuonna 1684.
Energia
Kööpenhamina on julistanut tavoitteekseen olla maailman ensimmäinen hiilineutraali pääkaupunki jo vuonna 2025. Se on vähentänyt hiilipäästöjään jo puoleen vuodesta 1995. Keinoina ovat energiansäästö, energian puhdas tuotanto, vihreä liikenne ja hallinnolliset toimenpiteet. Asunnoista 98% lämpiää kaukolämmöllä, ja kaukojäähdytysjärjestelmä, joka käyttää sataman vettä, säästää myös energiaa.
Koulutus
Kööpenhaminan yliopistossa on yli 40 000 opiskelijaa ja yli 9 000 työntekijää, mikä tekee siitä maan suurimman yliopiston. Yliopiston kampukset on sijoiteltu ympäri kaupunkia. Vanhin niistä sijaitsee kaupungin keskustassa.
Kaupungin pohjoispuolella Lyngby-Taarbækin kunnan alueella on myös Tanskan teknillisen korkeakoulun pääkampus.
Kulttuuri
Kööpenhaminan keskustassa avattiin kävelykatu Strøget vuonna 1962. Meren rannalla Churchill-puistossa sijaitseva, H.C. Andersenin satuhahmoon perustuva Pieni merenneito -patsas on yksi Kööpenhaminan symboleista. Kaupungin tunnetuimpia kirkkoja on 1940-luvulla valmistunut Grundtvigin kirkko Bispebjergin kaupunginosassa.
Tanskan yleisradioyhtiön Danmarks Radion pääkonttori on Kööpenhaminassa. Maan suurimpiin päivälehtiin kuuluvat päivälehdet Berlingske ja Politiken ilmestyvät myös siellä, samoin iltapäivälehti Ekstra Bladet. Suuren pohjoismaisen viikkolehtien kustantajan Allerin pääkonttori on Kööpenhaminassa.
Tanskan kuninkaallinen teatteri Kongens Nytorvin varrella valmistui vuonna 1748. Siellä esiintyvät Kuninkaallinen ooppera ja baletti. Sen orkesteri, perustettu vuonna 1448, sanoo olevansa maailman vanhin orkesteri.
Kööpenhamina on myös vilkas jazz-kaupunki, mitä pidetään musiikkityylin virallisen tuen lisäksi seurauksena siitä, että monet amerikkalaiset huippuluokan jazz-muusikot, kuten esimerkiksi Dexter Gordon, Ben Webster, Kenny Drew ja Stan Getz muuttivat Pohjoismaihin ja erityisesti Kööpenhaminaan 1950- ja 1960-luvuilla.
Kööpenhaminassa on järjestetty kolmet Eurovision laulukilpailut, vuosina 1964, 2001 ja 2014.
Urheilu
Kööpenhaminassa toimii lukuisia eri lajien urheiluseuroja. Tanskan kahden johtavan jalkapallojoukkueen, Brøndby IF:n ja FC Københavnin kotikaupunki on Kööpenhamina. Kaupungissa on myös neljä jääkiekkojoukkuetta: Rødovre Mighty Bulls, Herlev Hornets, Amager Jets ja Nordsjælland Cobras. Kuten tanskalaiset yleensäkin, myös kööpenhaminalaiset ovat innokkaita käsipalloilijoita.
Tanskan jalkapallomaajoukkue pelaa kotiottelunsa Kööpenhaminan Telia Parkissa. Kaupungissa on useita luistinratoja, ja sen vesialueilla harrastetaan melontaa ja suppailua. Vuonna 2017 valmistuneen Amagerin jätteidenkäsittelylaitoksen katolla on hiihtokeskus CopenHill.
Luettelo Korihaiden tilastoista ja ennätyksistä Korisliigassa
Uudenkaupungin Korihait on suomalainen koripalloseura, joka pelaa kaudella 2020–2021 Korisliigassa. Tämä on luettelo Korihaissa pelanneiden koripalloilijoiden seuraennätyksistä sekä joukkueen tilastoista Korisliigassa.
"Henkilökohtaiset ennätykset" -osio luettelee Korihaiden kaikkien aikojen tilastoykköset yleisimmissä tilastoitavissa kategorioissa. Lisäksi osiossa on listattu yksittäisten kausien sekä otteluiden tilastoennätykset. Joukkue-ennätyksiin on kirjattu Korihaiden joukkueena saavuttamat matalimmat ja korkeimmat tilastotulokset sekä yksittäisiltä kausilta että yksittäisistä otteluista.
Kaikkien aikojen seuratilastot
<references group="A" />
Yksittäisen kauden ennätykset
<references group="B" />
Korisliigan tilastoykköset
Päivitetty kauden 2022–23 jälkeen
Suomen Koripalloliiton valitsemat kuukauden pelaajat
Päivitetty 5.4.2022
John Michael Higgins
John Michael Higgins (s. 12. helmikuuta 1963) on yhdysvaltalainen näyttelijä. Higgins on toiminut myös ääninäyttelijänä elokuvissa ja videopeleissä.
John Warner
Warner syntyi Washington DC:ssä ja opiskeli siellä St. Albans Schoolissa. Hänen vanhempansa olivat John W. ja Martha Budd Warner. Hän aloitti Yhdysvaltain laivastossa vuonna 1944 ja opiskeli Washington and Lee Universityssä sekä Virginian yliopiston School of Law'ssa.
Warner on Korean sodan veteraani ja ammatiltaan lakimies. Hän oli kolmesti naimisissa; toinen avioliitto oli näyttelijä Elizabeth Taylorin kanssa 1976–1982. Nykyinen avioliitto Jeanne Vander Myden kanssa alkoi 15. joulukuuta 2003.
Warner ei pyrkinyt enää jatkokaudelle vuoden 2008 vaaleissa. Hän kuoli sydämen vajaatoimintaan 94-vuotiaana toukokuussa 2021.
Yhdeksänvuotinen sota
Yhdeksänvuotinen sota (eli Augsburgin liigan sota tai Pfalzin perimyssota) käytiin Euroopassa 1600-luvun lopulla.
Ranskaa johti tuolloin Ludvig XIV. Hän huolestui kälynsä perintöoikeudesta veljensä Pfalzin vaaliruhtinaan omaisuuteen, ja ilmoitti miehittävänsä Pfalzin varmuuden vuoksi. Näitä miehitysaikeita vastaan muodostettiin Augsburgin liitto. Ranskan ainoana liittolaisena olivat irlantilaiset jakobiitit, kun taas vastapuoleen kuuluivat Pyhä saksalais-roomalainen keisarikunta, Alankomaat, Englanti, Espanja, Savoiji ja Ruotsi. Ranskalaisten puolella oli noin 420 000 sotilasta, kun taas vastapuolella oli vain 350 000 sotilaan joukot. Taisteluja käytiin syyskuusta 1688 syyskuuhun 1697, ja ne levisivät myös Pohjois-Amerikan puolelle. Sodalle olivat tyypillisiä monet piiritystilanteet, kuten varsinaiset sotatoimet aloittanut Philippsburgin piiritys 1688, Monsin piiritys vuonna 1691, Namurin piiritys vuonna 1692 sekä Charleroin ja Barcelonan piiritykset. Marsalkka Sébastien Le Prestre de Vauban oli Ludvig XIV:n piiritystekniikan asiantuntija.
Rauha solmittiin vuonna 1697 Rijswijkissä, Hollannissa. Ludvig joutui tunnustamaan Vilhelm Oranialaisen Englannin kuninkaaksi ja luopumaan maa-alueistaan Reinin itäpuolella.
Pian rauhanteon jälkeen Espanjan Kaarle II kuoli lapsettomana, ja vuonna 1701 alkoi Espanjan perimyssota.
Pest
Pest on lääni Keski-Unkarissa pääkaupunki Budapestin ympärillä. Pestin lääni rajautuu Nógrádin, Hevesin, Jász-Nagykun-Szolnokin, Bács-Kiskunin, Fejérin ja Komárom-Esztergomin lääneihin sekä pohjoisessa Slovakiaan. Läänin hallintokeskus on Budapest, vaikka Budapest ei kuulukaan Pestin lääniin, vaan se muodostaa oman lääninsä. Pestin läänin pinta-ala on 6 390 km² ja sen väkiluku arviolta 1 226 115 (vuonna 2015).
Suurin osa läänistä on maastoltaan alavaa Unkarin Suurta alankoa, ainoastaan pohjoisessa ja lännessä on kukkuloita. Läänin poikki virtaa Tonava, joka tekee Vácin kaupungin kohdalla jyrkän mutkan etelään. Tämän ns. Tonavan mutkan luona kohoaa kuuluisa Visegrádin linna. Mielenkiintoisia kaupunkeja Pestin läänin alueella ovat kulttuurihistorialtaan rikkaat Szentendre ja Gödöllő. Gödöllőn lähellä sijaitsee autourheilufaneille tuttu Hungaroring-ajorata. Läänin muita suurehkoja kaupunkeja ovat Érd, Cegléd, Dunakeszi ja Budaörs.
Kaupungit
Pestin läänissä on 36 kaupunkia, mikä on eniten Unkarin lääneistä. Vuoden 2001 asukasluvun mukaan järjestettynä:
Panepistímion metroasema (Thessaloniki)
Metroasema on tarkoitus avata vuonna 2023. Seuraava asema luoteeseen on Sintriváni/Ékthesi ja etelään Papáfi.
Ela Bhatt
pienoiskuva|Ela Bhatt vuonna 2013 Ela Ramesh Bhatt (7. syyskuuta 1933 – 2. marraskuuta 2022 ) oli intialainen kansalaisaktivisti, joka oli Self Employed Women's Association (SEWA) -ammattiyhdistysliikkeen perustaja ja pääsihteerinä vuosina 1972–1996. Gujarat Vidyapith -yliopiston kansleri vuodesta 2015 alkaen.
Elämä
Bhattin ammattiyhdistystoiminta alkoi vuonna 1955, jolloin hän osallistui Intian tekstiilityöläisten ammattiyhdistyksen toimintaan. Vuonna 1968 hänet valittiin johtamaan järjestön naisosastoa. Tekstiilityöläisten ammattiyhdistys innoitti häntä perustamaan SEWA:n parantamaan naisten asemaa kotimaansa työmarkkinoilla. Hänen johdollaan SEWA aloitti vuonna 1974 lainojen myöntämisen köyhille naisille, jotta nämä voisivat perustaa yrityksiä. Hän osallistui samanlaisella periaatteella toimivan Women’s World Banking -järjestön perustamiseen 1979. SEWA:n toiminnan ansiosta useat naiset ovat vapautuneet miespuolisten sukulaistensa sekä aviomiestensä taloudellisesti hallinnasta. Järjestäytyneinä naispuoliset työntekijät ovat myös pystyneet vaatimaan parempaa palkkaa tekemästään työstä. Intian presidentti nimitti hänet Rajya Sabhan jäseneksi 12. toukokuuta 1986. Hän toimi tehtävässä 26. syyskuuta 1988 asti. Bhatt kuului Nelson Mandelan perustamaan Global Elders -neuvostoon sen perustamisesta alkaen vuonna 2007. Vuoden 2016 marraskuusta alkaen hän on ollut Global Eldersin emeritusjäsen. Hän toimi gandhilaisen Gujarat Vidyapith -yliopiston kanslerina vuodesta 2015, mutta jäi pois tehtävästä hieman ennen kuolemaansa 2022.
Palkinnot ja tunnustukset
Bhatt on saanut yhteiskunnallisen toimintansa seurauksena lukuisia palkintoja ja tunnustuksia. Vuonna 1977 hänelle myönnettiin Ramon Magsaysayn rauhanpalkinto, kotimaaltaan hän sai Padma Shrin (1985) ja Padma Bhushanin (1986). Hän sai Right Livelihood -palkinnon vuonna 1984 ansioistaan naisten järjestäytymisessä heidän asemansa parantamiseksi. Intian köyhien naisten aseman parantaminen toi hänelle myös Niwanon rauhanpalkinnon (2010). Vuonna 2011 hänelle myönnettiin Indira Gandhin rauhanpalkinto ansioista naisten voimaannuttamiseksi. Samana vuonna hän sai myös Harvardin yliopiston Radcliffe instituutin mitalin. Yhdysvaltain ulkoministeri Hillary Clinton antoi hänelle Global Fairness Initiative Award -palkinnon vuonna 2010. Kaksi vuotta myöhemmin Clinton luonnehti häntä yhdeksi useista sankarittaristaan.
ARA Independencia
ARA Indepencia (viirinumero V-1) oli Argentiinan laivaston Britannialta 1959 ostama Colossus-luokan lentotukialus Warrior.
Palvelus
Warriorin alkuperäisenä nimenä oli Brave, kun rakennustyöt Harland and Wolffin telakalla Belfastissa Pohjois-Irlannissa aloitettiin. Alus oli suunniteltu palvelemaan Intian valtamerellä, joten sen kansille sijoitettuihin järjestelmiin ei asennettu lämmittimiä. Alus laskettiin vesille 20. toukokuuta 1944 ja se valmistui 24. tammikuuta 1946.
Kanadan laivastossa
Alus siirrettiin valmistuessaan Kanadan laivastolle nimellä Warrior. Kanadan laivasto totesi 1947 lämmittimien puuttumisen ongelmalliseksi Pohjois-Atlantilla. Kanada ilmoitti aluksen olevan sopimaton heille pyytäen paremmin laivastolleen sopivaa Majestic-luokan lentotukialusta Magnificentia.
Britannian kuninkaallisessa laivastossa
Alus sijoitettiin syyskuussa 1949 reserviin, josta se palasi palvelukseen kesäkuussa 1950 kuljettamaan joukkoja ja kalustoa Korean sotaan. Alus vietti pääosan vuosista 1952–1953 Devonportissa telakalla, minkä jälkeen se palasi palvelukseen. Alus siirrettiin 14. joulukuuta 1954 uudestaan huoltoon, jossa alukselle asennettiin viistolentokansi testausta varten.
Warrior osallistui brittien ensimmäiseen vetupommikokeeseen operaatio Grappleen, missä sen kannella oli kourallinen helikoptereita sekä Grumman Avenger As.4 koneita. Koneiden tarkoituksena oli kerätä näytteitä. Operaation päätyttyä kalusto upotettiin saastuneina mereen. Paluumatkalla alus poikkesi Argentiinaan, jossa aluksen toimintaa esiteltiin Argentiinan laivastolle.
Alus poistettiin 1958 palveluksesta ja se asetettiin myyntiin. Alus myytiin 4. heinäkuuta 1958 Argentiinalle. Alus siirrettiin 24. heinäkuuta Portsmouthiin telakalle huoltoon ja se nimettiin Independenciaksi.
Palvelus Argentiinan laivastossa
pienoiskuva|vasen|ARA Independencia. Argentiinan hallitus osti 4. heinäkuuta 1958 Warriorin Britanniasta. Osa aluksen hinnasta katettiin taistelulaivojen Moreno ja Rivadavia sekä panssariristeilijä Pueyrredonin myynnistä saaduilla varoilla. Alus siirrettiin 24. heinäkuuta Portsmouthiin telakalle huollettavaksi ja se nimettiin 6. elokuuta Independenciaksi. Syyskuussa 26 upseeria ja 300 miehistönjäsentä Argentiinan laivastosta, jotka olivat matkustaneet Argentiinasta Bahia Suen Sucesolla, nousivat alukseen tutustuakseen alukseen ja sen järjestelmiin. Aluksella nostettiin ensimmäisen kerran Argentiinan lippu 4. marraskuuta ja se purjehti 8. joulukuuta 1959 Portsmouthista koeajoihin ja kaksi päivää myöhemmin se aloitti purjehduksen Buenos Airesiin.
Argentiinan laivaston ilmavoimat aloittivat 8. kesäkuuta 1959 operoinnin aluksella siten jo ennen aluksen palvelukseen ottoa 8. heinäkuuta. Aluksi laivue koostui vanhoista Yhdysvaltain laivaston F4U-5 ja F4U-5N Corsair hävittäjistä. Lokin siipinen koneita ensin täydennettiin ja sitten ne korvattiin kuudella S2F-1 Trackerillä ja muutamalla Yhdysvalloista hankitulla HSS-1 kuljetushelikopterilla. Corsairit poistuivat palveluksesta vuoden 1965 lopulla, jolloin maa oli viimeinen koneita edelleen käyttänyt.
Laivaston ilmavoimilla oli myös F9F-2 Panther ja F9F-8T Cougar koneita, mutta aluksen katapultti oli riittämätön koneiden ilmaan saattamiseen. Yksi F9F-2 kone laskeutui alukselle, mutta se nostettiin nosturilla pois alukselta ja siirrettiin maihin.
Kun Argentiinan laivasto otti 1969 palvelukeen uuden lentotukialuksen Veinticinco de Mayo, Independencia siirrettiin reserviin. Alus romutettiin maaliskuussa 1971.
Charles Knowles
Charles Knowles, 1. baronetti (n. 1704 – 1777) oli kuninkaallisen laivaston meriupseeri. Hänen korkein sotilasarvonsa oli amiraali.
Knowles syntyi luultavasti 1704, vaikka aikaisimmat arviot hänen syntymävuodestaan sijoittuvat vuoteen 1694. Hänet julistettiin Banburyn 4. jaarlin Charles Knollysin aviottomaksi pojaksi ja hänen velipuolensa lordi Wallingford huolehti hänen koulutuksestaan. Knowles liittyi laivastoon maaliskuussa 1718 Wallingfordin suosituksesta. Hän palveli neliliiton sodassa, sodassa Jenkinsin korvasta, Itävallan perimyssodassa ja seitsenvuotisessa sodassa sekä lyhyesti Venäjän keisarillisessa laivastossa  Venäjän-Turkin sodassa 1768–1774.
Papáfin metroasema
Papáfi ( eli Σταθμός Παπάφη, Stathmós Papáfi) on Thessalonikin metron rakenteilla oleva asema Linjalla 1 (punainen) ja Linjalla 2 (sininen). Se sijaitsee samannimisellä Ioánnis Papáfisin mukaan nimetyllä kadulla Thessalonikin kaupungin kaakkoisosassa.
Metroasema on tarkoitus avata vuonna 2023. Seuraava asema pohjoiseen on Panepistímio ja etelään Efkleídi.
Kriketin Euroopan-liiga 1996
Kriketin Euroopan-mestaruuskilpailut pelattiin kaudella 1996 Kööpenhaminassa, Tanskassa.
Mounira Mitchala
Mounira Mitchala (s. 19. syyskuuta 1979 N'Djamena) on tšadilainen laulaja-lauluntekijä. Hänen laulukielensä on arabia.
Mitchalan isä, Tšadin yliopiston rehtorinakin toiminut kielitieteilijä Khalil Alio joutui Hissène Habrén hallinnon aikana lähtemään perheineen maanpakoon ensin Saksaan ja sitten Nigeriaan vuoteen 1992 saakka. Mitchala oli jo ennen paluuta Tšadiin saanut isältään perehdytystä tšadilaisiin tyyleihin sekä yhdysvaltalaiseen bluesiin ja jazziin. Vuonna 1999 Mitchala pääsi opiskelemaan oikeustiedettä. Vuonna 2000 hän esiintyi H'Sao-yhtyeen jäsenen Calebin kanssa. Mitchala jatkoi opintojaan samalla kun konsertoi säännöllisesti N'Djamenassa. Hän pääsi laulamaan Tšadin kautta kulkeneiden kansainvälisten artistien, kuten Ismaël Lôn, Tiken Jah Fakolyn ja Oumou Sangaren taustalla.
Vuonna 2004 Mitchala sai työpaikan oikeusistuimesta N'Djamenasta ja jatkoi tämän työn lomassa musiikillista toimintaansa. Vuonna 2005 hän tapasi DJ Frédéric Gallianon, joka valitsi hänet Tšadin edustajaksi African Divas -projektiinsa. Musiques Métisses -festivaalin johtaja Christian Mousset kutsui Mitchalan Ranskaan, jossa tämä levytti ensialbuminsa (Talou Léna, 2007). Joulukuussa 2007 Salif Keïta ja RFI:n tuomaristo nimesivät Mitchalan RFI:n tulokaspalkinnon saajaksi Conakryssa. Tämän jälkeen laulaja teki kiertueen Länsi-Afrikassa ja Euroopassa. Keväällä 2011 hän palasi studioon äänittämään Chili Houritki -albumia, joka ilmestyi maaliskuussa 2012. Samana vuonna hänelle myönnettiin Abidjanissa Kora-palkinto. Vuonna 2014 Mitchala sai Etelä-Afrikassa African Francophone Awardin (AFASA).
Mitchalan sisko on runoilija, kuvataiteilija Salma Khalil.
Tyttö tuulesta, poika pimeästä
Tyttö tuulesta, poika pimeästä on Sinikka Laineen nuortenkirja vuodelta 1986. Romaani ilmestyi WSOY:n kustantamana ja oli ilmestyessään Laineen kolmas romaani.
Tyttö tuulesta, poika pimeästä sai Valtion kirjallisuuspalkinnon vuonna 1986.
Mike Epps
Michael Elliot ”Mike” Epps (s. 18. marraskuuta 1970 Indianapolis, Indiana) on yhdysvaltalainen näyttelijä ja stand up -koomikko. Hän tuli tunnetuksi elokuvista Next Friday (2000), Resident Evil: Apocalypse (2004) ja Resident Evil: Tuho (2007). Hän esittää myös sivuroolia elokuvassa Kauhea kankkunen (2009). Hän on myös esiintynyt monien rap-artistien musiikkivideoilla, kuten T.I:n ”What You Know” ja Ice Cuben ”Why We Thugs”.
Susan Collins
Susan Margaret Collins (s. 7. joulukuuta 1952 Caribou, Maine, Yhdysvallat) on yhdysvaltalainen republikaanipuolueen poliitikko. Hän on edustanut Mainea Yhdysvaltain senaatissa vuodesta 1997 lähtien.
Collins opiskeli St. Lawrencen yliopistossa ja työskenteli kaksitoista vuotta senaattori William Cohenille. Mainen vuoden 1994 kuvernöörinvaaleissa Collins oli republikaanipuolueen ehdokas, mutta hävisi sitoutumattomalle Angus Kingille. Collinsia pidetään maltillisena republikaanisenaattorina yhdessä Alaskan Lisa Murkowskin kanssa. Usein he äänestävät samalla tavalla ja tulevat hyvin toimeen demokraattiedustajien kanssa. Lisäksi Collins kannatti "kyllä" jokaista demokraattipresidentti Barack Obaman ehdottamaa korkeimman oikeuden tuomariehdokasta.
Varhainen elämä ja koulutus
Collins syntyi pieneen Cariboun kylään Mainen osavaltiossa 7. joulukuuta 1952. Collinsin suku on pyörittänyt puutavaraliikettä Mainessa vuodesta 1844. Collins toimi high schoolinsa oppilaskunnassa puheenjohtajana. Collins opiskeli St. Lawrencen yliopistossa New Yorkissa ja valmistui vuonna 1975. Collins lainsäädännöllisenä avustajana Mainen senaattori Wiliam S. Cohenille vuosina 1975–1987.
Poliittinen ura
12 vuoden toimikauden jälkeen senaattori William S. Cohenin apulaisena Collins palasi Washingtonista Maineen, ja toimi Mainen kuvernöörin, John McKernanin kabinetin sihteerinä 1987. Vuonna 1992 presidentti George H. W. Bush nimitti Collinsin Uuden Englannin pienyritysviraston paikalliseksi johtajaksi. Vuonna 1994 Collins pyrki ensimmäisenä naisena Mainen osavaltion kuvernööriksi, mutta hävisi vaalit. Vuonna 1996 Collins oli ehdolla senaattoriksi ja voitti vaalit.
Senaattorina
Collinsia on pidetty keskustalaisena republikaanina ja on vaikutusvaltainen senaatin jäsen. Dick Lugarin perustaman Bipartisan Indexin mukaan Collins oli vuonna 2017 senaatin äänestyksissä useimmiten puoluerajojoja ylittävä senaattori. Naistenlehti Ellen mukaan Collins oli vuonna 2014 Washington DC:n kymmenen vaikutusvaltaisimman naisen joukossa. Collins oli ainoa republikaani, joka äänesti Amy Coney Barrettin nimitystä vastaan. Collins on uudelleenvalittu ja voittanut vaalit 2002, 2008, 2014 ja 2020. Collinsin nykyinen kausi päättyy 3. tammikuuta 2027.
Näkemyksiä
Collins on kutsunut itseään maltilliseksi republikaaniksi. Häntä on myös kutsuttu liberaaliksi republikaaniksi. New York Timesin mukaan Collins oli vuonna 2017 senaatin republikaaneista ideologisesti liberaalein. GovTrackin mukaan hän on maltillisin republikaanisenaattori. Sivuston mukaan Collins oli 2018 vasemmistolaisempi kuin kaikki muut republikaanit, sekä neljä demokraattia.
Artturi Oila
Artturi Ensio Oila (s. 4. helmikuuta 1996 Espoo) on suomalainen kilpakävelijä. Hän edustaa Espoon Tapioita ja hänen valmentajanaan on toiminut vuodesta 2015 lähtien Jani Lehtinen. Kalevan kisoista Oila on saavuttanut pronssia 20 kilometrin kävelyssä vuonna 2016. Viestijuoksun SM-kilpailuissa hän on saavuttanut 3 × 3000 metrin kävelyviestissä kultaa 2019, hopeaa 2021 ja pronssia 2018.
Euroopan terrestrinen vertausjärjestelmä 1989
ETRS89 ei ole datumi ISO 19111:n mielessä; sen sijaan jokainen sen realisaatio määrittelee datumin. Näiden datumeiden yhteisnimi on myös ETRS89. Euroopan komission asetuksessa INSPIRE-direktiivin toimeenpanosta liite 2 määrittelee ensin datumin ISO 19111:n mukaisesti ja määrää sitten, että on käytettävä ETRS89-datumia sen kattamalla maantieteellisellä alueella. On ilmeistä, että tämän tarkoituksena oli mahdollistaa kaikkien ETRS89-realisaatioiden käyttö INSPIREssa.